Аднак паралельна з самiтам ў Вiльнюсе цiкавыя падзеi адбывалiся i ў сталiцы Беларусi. У Мiнску прайшло пасяджэнне Каардынацыйнага савета кiраўнiкоў кампетэнтных органаў па супрацьдзеяннi незаконнаму абарачэнню наркотыкаў дзяржаў — членаў АДКБ. У ходзе гэтага мерапрыемства старшыня КСОСН АДКБ, кiраўнiк расiйскага Дзяржнаркакантролю Вiктар Iваноў палiчыў неабходным згадаць i вiльнюскае мерапрыемства. У азартным руху Еўрасаюза на Усход, лiчыць Iваноў, забываецца больш значны для людзей напрамак — антынаркатычны. I прывёў у прыклад сiтуацыю ў Афганiстане, дзе пры велiзарнай ваеннай прысутнасцi НАТА, уключаючы вайсковыя кантынгенты еўрапейскiх дзяржаў, створана i квiтнее глабальная па маштабе iндустрыя наркавытворчасцi, якая вырабляе да 800 тон гераiну за год. Кiраўнiк расiйскай наркапалiцыi зноў пацвердзiў неабходнасць надання феномену афганскай наркавытворчасцi статусу пагрозы мiжнароднаму мiру i бяспецы на ўзроўнi Савета Бяспекi Арганiзацыi Аб'яднаных Нацый.